**KOPRIVNIČKO-KRIŽEVAČKA ŽUPANIJA, Ulica Antuna Nemčića 5, Koprivnica, OIB: 06872053793, koju zastupa župan Darko Koren, ing. građ. (u daljnjem tekstu: Naručitelj)**

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, OIB:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koju zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_ (u**

**daljnjem tekstu: Pružatelj usluge) zaključili su**

**UGOVOR O NABAVI TISKARSKIH USLUGA**

**za 2022. godinu**

**GRUPA 2: PUBLIKACIJE**

**PREDMET I TRAJANJE UGOVORA**

Članak 1.

1. Predmet ovog Ugovora je nabava tiskarskih usluga za 2022. godinu – grupa 2: publikacije, a sve sukladno uvjetima i zahtjevima iz Poziva za dostavu ponuda KLASA: 406-01/22-02/1, URBROJ: 2137/1-03/11-22-35, od 4. ožujka 2022. godine te ponudi i troškovniku Pružatelja usluge.
2. Pružatelj usluge se obvezuje pružiti uslugu pridržavajući se u svemu pravila struke, savjesno i kvalitetno te prema uvjetima i zahtjevima Naručitelja, na način i pod uvjetima utvrđenim ovim Ugovorom.
3. Ovaj Ugovor sklapa se za razdoblje od potpisa ugovora do 31.12.2022. godine i tijekom navedenog razdoblja Naručitelj će prema potrebi izdavati narudžbenice.

**VRIJEDNOST UGOVORA**

Članak 2.

1. Sukladno ponudi Pružatelja usluge vrijednost ovog Ugovora iznosi \_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_\_\_\_\_) bez PDV-a, na što se obračunava PDV po stopi od 25% u iznosu \_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_\_\_), odnosno ukupna vrijednost Ugovora iznosi \_\_\_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_\_\_\_\_\_) s PDV-om.

**UVJETI PROVEDBE UGOVORA**

Članak 3.

1. Naručitelj će Pružatelju usluge izdavati narudžbenice na temelju izvornih uvjeta iz ovog Ugovora i ponude dostavljene prije sklapanja istog.
2. Ugovor sadrži okvirnu količinu tiskarskih usluga, a stvarno nabavljena količina može biti veća ili manja od okvirne količine, ovisno o stvarnim potrebama Naručitelja, te je moguće da realizacija pojedinih stavaka bude nula. Ukoliko potrebne količine budu veće od okvirnih, ugovor će se izmijeniti bez provođenja novog postupka nabave ako su kumulativno ispunjeni sljedeći uvjeti:

* vrijednost dodatnih količina odnosno novih stavaka ne smije prelaziti 15% prvobitno ugovorene vrijednosti (s PDV-om)
* ukupno ugovorena vrijednost ne prelazi u višu kategoriju jednostavne nabave ili u kategoriju za koju je potrebno provesti postupak javne nabave
* dodatne količine odnosno nove stavke ugovaraju se s gospodarskim subjektom s kojim je Naručitelj u osnovnom ugovornom odnosu

1. Pružatelj usluge je dužan izvršavati usluge u roku i na način naveden u Pozivu za dostavu ponuda.
2. Narudžbenica izdana na temelju ovog Ugovora sadrži najmanje predmet narudžbe i jedinične cijene.

Članak 4.

1. Cijene stavki (jedinične cijene) predmeta nabave ponuđene u postupku nabave za su nepromjenjive za vrijeme trajanja ugovora.
2. U jediničnu cijenu predmeta nabave nuđenu ponudom Pružatelja usluge uračunati su svi troškovi i popusti.

Članak 5.

1. Plaćanja će se obavljati na IBAN Pružatelja usluge \_\_\_\_\_\_\_\_\_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_ u roku 30 (trideset) dana od dana primitka elektroničkog računa. Račun se ispostavlja po izvršenoj pojedinoj narudžbenici. Predujam je isključen, kao i davanje sredstava osiguranja plaćanja. Korisnik će platiti stvarno izvršene usluge te vrijednost iz članka 2. ovog Ugovora ne mora biti realizirana u cijelosti.

Članak 6.

1. Pri izdavanju narudžbenica ugovorne strane ne smiju mijenjati bitne uvjete ovog Ugovora.
2. Usluga se obavlja sukcesivno, prema potrebama i zahtjevima Naručitelja.
3. Rok za izvršenje svake pojedine narudžbenice je 20 radnih dana od izdavanja narudžbenice.
4. U slučaju da se usluga ne obavi u ugovorenom roku, Naručitelj može obavljanje usluge koja je predmet narudžbenice zatražiti od drugog gospodarskog subjekta, a na trošak Pružatelja usluge.
5. Isporuka tiskanog materijala vrši se na adresu Naručitelja bez dodatnih troškova za Naručitelja.
6. Prilikom svake isporuke Naručitelj će provjeriti dostavljeni materijal te ukoliko isti ne odgovara ugovorenom i/ili naručenoj (po količini i/ili kvaliteti), sastavlja se zapisnik te se dostavljeni materijal odmah djelomično ili u cijelosti vraća Pružatelju usluge o njegovom trošku. Pružatelj usluge je dužan o svom trošku dostaviti ispravan materijal.

Članak 7.

1. Pružatelj usluge je obvezan na dan potpisa ugovora dostaviti Naručitelju zadužnicu ili bjanko zadužnicu na iznos od 10% vrijednosti ugovora na ime jamstva za uredno ispunjenje ugovora. Alternativno, ponuditelj može kao jamstvo za uredno ispunjenje ugovora dati novčani polog u traženom iznosu. Novčani polog može se uplatiti na IBAN Koprivničko-križevačke županije HR2123860021800006000. Na novčani polog ne može se obračunavati kamata.
2. Ako jamstvo za uredno izvršenje ugovora ne bude naplaćeno, Naručitelj će ga vratiti Pružatelju usluge nakon isteka uredno izvršenog ugovora.
3. Naručitelj će naplatiti dostavljeno jamstvo u slučaju raskida ugovora sukladno članku 9.

Članak 8.

1. Pružatelj usluge se obvezuje čuvati povjerljivost svih osobnih podataka kojima će imati pristup prilikom izvršenja ovog Ugovora.
2. Pružatelj usluge osobne podatke iz stavka 1. ovog članka neće koristiti ni na koji način niti će poduzimati bilo kakve radnje koje bi mogle značiti otkrivanje, promjenu ili gubitak tih osobnih podataka.
3. Pružatelj usluge se obvezuje da će povjerljivost osobnih podataka iz stavka 1. ovog članka čuvati i nakon prestanka ovog Ugovora.
4. Bilo kakvo neovlašteno raspolaganje Pružatelja usluge osobnim podacima iz stavka 1. ovog članka predstavlja povredu zakonske obveze, pod materijalnom i kaznenom odgovornošću.
5. Zakonski zastupnik Pružatelja usluge dužan je o čuvanju povjerljivosti osobnih podataka iz stavka 1. ovog članka izvijestiti sve svoje zaposlene.

**ZAVRŠNE ODREDBE**

Članak 9.

1. Naručitelj će raskinuti ovaj Ugovor u slučaju:

* ako Pružatelj usluge ne dostavi jamstvo za uredno izvršenje ugovora u roku iz članka 7. ovog Ugovora,
* ako Pružatelj usluge ne želi neposredno na temelju izvornih uvjeta i ponude dostavljene prije sklapanja Ugovora postupati po narudžbenici Naručitelja,
* ako Pružatelj usluge učini povredu bitnih odredaba Ugovora.

Članak 10.

1. Sve sporove koji eventualno nastanu ugovorne strane će prvenstveno rješavati sporazumno, a ukoliko se sporazum ne postigne nadležan je stvarno nadležan sud prema sjedištu Naručitelja.

Članak 11.

1. Ovaj Ugovor sastavljen je u 4 (četiri) istovjetna primjeraka, od kojih svaka strana zadržava po 2 (dva) primjerka.

U Koprivnici, \_\_\_\_\_\_\_\_ 2022.

KLASA: 406-01/22-02/1

URBROJ: 2137-03/11-22-

# PRUŽATELJ USLUGE: NARUČITELJ:

**KOPRIVNIČKO-KRIŽEVAČKA ŽUPANIJA**

ŽUPAN:

Darko Koren, ing. građ.